EGCO วิ่งต่อ 7% ทะลุ 200 บาท ลุ้นกกพ.ไฟเขียวนำเข้า LNG มี.ค.นี้
EGCO วิ่งต่อ 7% ทะลุ 200 บาท ลุ้นกกพ.ไฟเขียวนำเข้า LNG มี.ค.นี้
EGCO วิ่งต่อ 7% ทะลุ 200 บาท ลุ้นกกพ.ไฟเขียวนำเข้า LNG มี.ค.นี้
6 ม.ค. 2564

ผู้สื่อข่าวรายงานว่า ราคาหุ้น  บริษัท ผลิตไฟฟ้า จำกัด (มหาชน) หรือ EGCO  ล่าสุด ณ เวลา 10.22 น. อยู่ที่ระดับ 210 บาท ปรับตัวขึ้น 14 บาท หรือ 7.14% ด้วยมูลค่าการซื้อขาย 672.07 ล้านบาท โดยราคาหุ้นปรับตัวขึ้นต่อเนื่อง 2 วันทำการ
ทั้งนี้ บล.เคจีไอ (ประเทศไทย) ระบุในบทวิเคราะห์ (6 ม.ค.2564) โดยมองว่า EGCO มีปัจจัยบวกจากกรณีที่ กกพ.เล็งเคาะ “เอ็กโก” นำเข้าแอลเอ็นจี หลังจาก EGCO ได้ยื่นเอกสารเพื่อขอใบอนุญาต LNG Shipper มายัง กกพ.แล้วในช่วงเดือน พ.ย.2563 แต่ทาง กกพ.ยังไม่ได้พิจารณาการออกใบอนุญาต เนื่องจากตรวจสอบข้อมูล ในเบื้องต้นพบว่ายังขาดเอกสารบางส่วน จึงให้ EGCO ยื่นให้ครบ คาดว่าจะพิจารณาได้เร็วสุดภายในเดือน ม.ค.นี้
ความเห็น : มีมุมมองเชิงบวกต่อข่าวดังกล่าว โดย EGCO โดยคาดว่า EGCO จะส่งเอกสารให้กกพ.เพิ่มเติมภายในเดือนนี้ และ กกพ. จะอนุมัติภายในเดือนมีนาคม 2564 การนำเข้า LNG จำนวน  2.5 แสนตัน จะนำมาใช้ในโรงไฟฟ้าบ้านโป่ง จ.ราชบุรี เป็นโรงไฟฟ้าพลัง ความร้อนร่วม กำลังผลิตติดตั้งรวม 256 เมกะวัตต์ และโรงไฟฟ้าคลองหลวง จ.ปทุมธานี เป็นโรงไฟฟ้าพลังความร้อนร่วม กำลังการผลิตติดตั้งรวม 121 เมกะวัตต์ ในปริมาณก๊าซส่วนเกินที่ซื้อจาก ปตท. และจะใช้สำหรับโรงไฟฟ้าเอ็กโก โคเจน จ.ระยอง ซึ่งเป็นโรงไฟฟ้าทดแทน (SPP Replacement) กำลังการผลิต 120 เมกะวัตต์ ที่จะหมดสัญญาในปี 2567 อีกด้วย โดยจากการประเมินเบื้องต้น หากสมมติให้เริ่มนำเข้า LNG ให้ปี 2565 จะทำให้มี earnings upside ในปี 2565 ประมาณ 1% แนะนำซื้อด้วยราคาเป้าหมายปี 64 ที่ 323 บาท
 
 